நற்செய்தி ஞாயிறு பள்ளிப் பாடங்கள்
பாடம் 6 – ஈசாக்கின் பிறப்பு
படம்: 8
நோக்கம்: ஈசாக்கின் பிறப்பின் கதையைச் சொல்லுதல். ஆபிரகாமின் மூலம் எல்லா நாடுகளும் ஆசீர்வதிக்கப்படும் என்று தேவன் வாக்களித்தார்; ஏனெனில் அவன் குடும்பத்தின் மூலம் ஓர் இரட்சகர் வருவார் என்று கற்பித்தல்.
ஆசிரியர் ஆயத்தம்: இந்தப் பாடத்தை ஆயத்தப்படுத்தும்போது உங்கள்மீதும் உங்கள் மாணவர்கள்மீதும் தேவனுடைய ஆசீர்வாதத்தைத் தேடுங்கள். பின்னர் ஆதியாகமம் 17:15-19; 18:1-15; 21:1-8-ஐயும் பாடத் திட்டத்தையும் வாசித்து ஆராயுங்கள்.
மனப்பாட வசனம்: ஆதியாகமம் 12:3 – “உன்னை ஆசீர்வதிக்கிறவர்களை ஆசீர்வதிப்பேன்; பூமியிலுள்ள சகல குடும்பங்களும் உன்னாலே ஆசீர்வதிக்கப்படும்.”
பாடத் திட்டம்
அறிமுகம்
குழந்தை எதிர்பார்க்கும் பெண்களை அறிந்தவர்கள் கையை உயர்த்தச் சொல்லுங்கள். அவர்களுடைய சகோதரிகளோ தாய்மார்களோ கர்ப்பமாக இருக்கலாம்.
குழந்தை எதிர்பார்க்கும் பாட்டியை யாருக்காவது தெரியுமா என்று கேளுங்கள். இளம் பாட்டி இருக்கலாம், ஆனால் பலர் இருக்க மாட்டார்கள்.
“90 வயது பெண்ணுக்கு முதல் குழந்தை பிறக்க முடியுமா?” என்று கேளுங்கள். உடலியல் விவரங்களுக்குள் போகாமல், அந்த வயதில் ஒரு பெண் மிகவும் வயதானவள் என்பதை நிலைநாட்டுங்கள்.
இன்றைய போதனையின் முக்கிய குறிப்புகள்
1. படம் 8-ஐக் காட்டுங்கள். ஆபிரகாம், சாராள், ஈசாக்கைச் சுட்டிக்காட்டுங்கள். ஆபிரகாமும் சாராளும் ஈசாக்கின் பெற்றோர். ஆபிரகாம், சாராளிடம் வழக்கத்துக்கு மாறானது என்ன என்று கேளுங்கள். அவர்களுக்கு வெள்ளை முடி. சாராளுக்கு 90 வயது, ஆபிரகாமுக்கு 100 வயது. ஈசாக்கு அவர்களுடைய முதல் குழந்தை.
2. சாராளுக்கு ஒரு குழந்தை பிறக்கும் என்று தேவன் ஆபிரகாமிடம் சொன்னபோது சாராள் சிரித்தாள். தேவன் ஆபிரகாமுக்குப் பெரிய, முக்கியமான குடும்பத்தை வாக்களித்தார். ஆதியாகமம் 17:6.
மனப்பாட வசனத்தைச் சொல்லுங்கள்.
3. ஆதியாகமம் 18:1-15-ன் கதையைச் சொல்லும்போது படம் 8-ஐ எடுத்து வையுங்கள். ஒரு நாள் ஆபிரகாம் தன் கூடார வாசலில் அமர்ந்திருந்தான். 3 விருந்தாளிகள் வருவதைக் கண்டான்… இவ்வாறு தொடர்ந்து சொல்லுங்கள்.
4. ஆபிரகாம் விருந்தாளிகளை எப்படிக் கவனித்தான் என்று சொல்லுங்கள்.
5. விருந்தாளிகளில் ஒருவர், சாராளுக்கு ஒரு மகன் பிறப்பான் என்றார்.
6. சாராள் அதைக் கேட்டுச் சிரித்தாள் – அவள் மிகவும் வயதானவள்.
7. தேவன் ஆபிரகாமிடம் பேசினார் – தேவனால் கூடாதது ஒன்றுமில்லை.
8. படம் 8-ஐ மீண்டும் காட்டுங்கள். ஈசாக்கு பிறந்தபோது எல்லாரும் மிகவும் மகிழ்ந்தனர். ஈசாக்கு தாய்ப்பால் குடிப்பதை நிறுத்தியபோது ஆபிரகாம் ஒரு விருந்து கொடுத்தான்.
மீள்பார்வை
ஆபிரகாம் தேவனுடைய நண்பன் என்பதை வலியுறுத்தி பாடத்தைச் சுருக்கமாக மீண்டும் பாருங்கள். தேவன் ஆபிரகாமை பல வழிகளில் ஆசீர்வதித்தார். அவன் தேவனுடைய ஜனங்களின் தகப்பனானான். தேவன் எப்போதும் தம் வாக்குத்தத்தங்களைக் காப்பாற்றுகிறார்.
ஈசாக்கின் பிறப்புக்குப் பின் சுமார் 2,000 ஆண்டுகளுக்குப் பிறகு தேவன் தம் குமாரனாகிய இயேசு கிறிஸ்துவை பூமிக்கு அனுப்பினார். அவர் எல்லா மக்களுக்கும் இரட்சகராக ஆபிரகாம், ஈசாக்கின் வழித்தோன்றலாகப் பிறந்தார். மனப்பாட வசனம், நம் இரட்சகராக வந்த அவர் எல்லா நாடுகளையும் ஆசீர்வதிப்பதைப் பற்றிச் சொல்கிறது.
பாடத்துக்கு நம் பதில்
காப்பாற்றப்பட்ட வாக்குறுதிகளின் சில எடுத்துக்காட்டுகளைச் சொல்லுமாறு வகுப்பினரிடம் கேளுங்கள். எடுத்துக்காட்டாக: அடுத்த வகுப்புக்கு உயர்ந்தால் புதிய பள்ளிச் சீருடை வாங்கித் தருவதாக உன் தகப்பன் வாக்குக் கொடுத்தார். நீ உயர்த்தப்பட்டாய், புதிய சீருடை கிடைத்தது. தேவனுடைய வாக்குத்தத்தங்கள் மிகப் பெரியவை. அவர் எப்போதும் அவற்றைக் காப்பாற்றுகிறார். நாம் அடிக்கடி நம் வாக்குகளை மீறுகிறோம். மனப்பாட வசனத்தில் குறிப்பிடப்பட்ட வாக்குத்தத்தத்தைத் தேவன் காப்பாற்றினார்.
மனப்பாட வசனத்தைக் கற்பித்தல்
